
POTREBA I ZNAČENJE 
FENOLOŠKIH ISTRAŽIVANJA NAŠE ZEMLJE 

Napisao Dr. Ivo Horvat (Zagreb) 

Sa 1 kartom 

Nakon dugoga zimskoga sna budi se priroda na novi život. 
Sunce se sve više penje na svom dnevnom putu i toplim zrakama 
ugrijava hladno tlo. Dani postaju dulji, snijeg je okopnio, a iz vla¬ 
žnoga sušnja, iz na oko mrtve prirode niču prve biljke proljetnice. 
vjesnici novoga godišnjega doba.. Proljeće počinje po kalendaru 21. 
ožujka, ali pravo proljeće, dani, kada se zaista sva priroda budi 
na novi život, nijesu vezani na taj datum, već se u istom kraju 
očituju od godine do godine razlike u nastajanju toplih proljetnih 
dana, ali su razlike još veće u raznim geografskim područjima. Dok 
se na toplom južnom suncu priroda već davno probudila iz svoga 
polusna i ukazuje nam se u svoj svojoj krasoti, dotle se u brdskim 
i gorovitim krajevima, jednako kao i na dalekom sjeveru, javljaju 
iza dugoga mrtvila istom prvi vjesnici novih dana. Razlike su u 
pojavljivanju proljeća vrlo velike i zavisne su o geografskom polo¬ 
žaju mjesta, njegovoj nadmorskoj visini, zaštićenosti ili izbočenosti 
prema vjetru itd. To se vidi najbolje tamo, gdje se iznad toplih 
nizina dižu visoke planine. U najbližoj okolini Zagreba pokazuje 
Medvednica sa 1035 m nadmorske visine veoma velike razlike u 
prolistavanju šume od podnožja do vrha. U kopnenim je stranama 
osnovni činilac za razvitak biljnoga pokrova upravo toplina, a 
pojedina su godišnja doba izražena određenim razvojem biljnoga 
svijeta u vezi s toplinom. Proljećem nazivamo doba, u kojem se 
rascvjetaju lugovi i gajevi, prolista šuma, zazeleni trava i ozimi 
usjevi, a u svježe izoranu zemlju seljak sije kukuruz. Ljeto se 
ističe bujnim rascvjetalim livadama, mirisom pokošenoga sijena i 
žutim poljima zrelih žitarica. Jesen je doha berbe grožđa, trganja 
kukuruza i najzad padanja žutoga lišća, koje navješćuje dobu mi¬ 
rovanja — zimu. U primorskim stranama pokazuje godišnji razvitak 
biljnoga svijeta druge osobine. Uvjeti su topline stalno povoljni i 
razvitak biljnoga pokrova ne biva prekinut zimom već sušom. Uz 
stalnu povoljnu toplinu osnovni je činilac za razvitak biljnoga svijeta 
vlaga, pa je zato vegetacija u znatnoj mjeri prekinuta u razvitku 
upravo u ljetnim, suhim mjesecima. Tada se osuši i gotovo nestane 
oko 50% svih biljaka na hrvatskoj i dalmatinskoj obali i na oto¬ 
cima da u obliku sjemena ili podzemnih lukovica i gomolja dočeka, 
doli padnu prve jesenske kiše. Samo biljke s čvrstim kožnatim 
lišćem, s dlakama i žlijezdama s eteričnim uljima ili drugim zna¬ 

čajnim prilagodama mogu da podnesu veliku sušu, ali i one po¬ 
kazuju u svom razvitku mnoge zanimljive osobine. 

Promatranjem pojava razvitka bilja (na pr. listanje, cvjetanje, 
donošenje ploda, opadanje lišća itd.) mogu se utvrditi posve jasne 
veze sa životnim prilikama, koje na izvjesnom mjestu vladaju. Ti¬ 
suće i tisuće biljaka upućuju na svom naravnom staništu na naj¬ 
značajnije klimatske prilike, koje se oko njih zbivaju, a proma¬ 
tranje pojava razvitka omogućuje vrlo zanimljive poredbe s osta¬ 
lim područjima. Ovo opažanje godišnjega razvitka biljnoga svijeta 
razvilo se u posebnu znanost, koja se zove fenologija. Nakon 
dugogodišnjih istraživanja stvoreni su sigurni osnovi ove zapravo 
vrlo stare znanosti i pokazalo se, da je ona od posebnoga značenja 
u klimatološkom, biljnogeografskom i praktično-gospodarskom po¬ 
gledu. 1 

Fenološka opažanja organizirana su u mnogim evropskim zem¬ 
ljama upravo savršeno i danas postoji nevjerojatno veliki broj sta¬ 
nica, koje svake godine promatraju najznačajnije faze u razvitku 
biljnoga svijeta. Na osnovu opažanja kroz više decenija izrađen je 
po Hoffmannu i Ihne-u za Njemačku i okolne zemlje vrlo 
točan fenološki kalendar, koji jasno pokazuje dane nastupanja izvje¬ 
sne, pojave (listanja, cvjetanja, donošenja ploda itd.) u pojedinim 
krajevima. Kalendar luči više godišnjih doba i upućuje na naj¬ 
značajnije pojave, koje se tada zbivaju. Godina se dijeli izuzevši 
zimu u 7 manjih doba, koja se ističu nekim značajnim pojavama 
u razvitku biljnoga svijeta. Ta su doba: 1. predproljeće (cva¬ 
tnja lijeske, visibabe, đrijenka i šumarice), 2. rano proljeće" 
(cvatnja trešnje, trnule, ribizla i jabuke), 3. pravo proljeće 
(listanje bukve i hrasta, cvatnja kestena i jorgovana), 4. rano 
ljeto (cvatnja ozime raži, pšenice, bazge i kaline), 5. pravo 
ljeto (žetva raži i pšenice, dozrijevanje ribizla i plodova bazge), 
6 rana jesen (cvatnja mrazovca, dozrijevanje đrijenka, kaline 
i divljega kestena) i 7. jesen (opadanje lišća bukve i breze). 

Dan nastupanja pojedinoga godišnjega doba mijenja se znatno 
prema geografskom položaju izvjesnoga kraja. To se vrlo lijepo 
razabira iz priložene geografske karte sjeverozapadnoga dijela 
Evrope koju donosimo prerađenu po I li n e-u. Ona prikazuje dane 
nastajanja proljeća i to podijeljeno na odsjeke od 8 dana. Sva su 
mjesta, na kojima se izvjesna pojava istodobno javlja, spojena 
crtama, koje se zovu izofane. Na taj način dobivena je vrlo jasna 
slika o nastupanju pojedine pojave, a na priloženoj se karti vidi, 
da u toplom Poranju počinju proljetni dani već oko 22 travnja, dok 
se na obroncima Jure i Vogeza u visini od 1423 m javljaju istom 
oko 20 svibnja. Još dulje traje početak ljeta (cvatnja raži), koji 
traje u raznim krajevima Njemačke oko 2 mjeseca.. Sličnih primjera 
moglo bi se navesti vrlo mnogo i svi pokazuju usku zavisnost u 

d Vidi o tome iscrpljivi prikaz prof. M. Kovače vica: Historijski 
razvoj i radne metode fenologije. Priroda XXVI (1936) 329—332. 

razvitku biljnoga i životinjskoga svijeta o geografskom položaju 
nalazišta. 

I u našim su krajevima promatrane često fenološke pojave, ali 
to je bilo redovno samo ovdje — ondje, bez veze s ostalim kraje- 


PROlJtCE RASTAJE 


U ZAP. DIJELOVIMA 

SREDNJE EVROPE 

_ iZ/v\e«u: 

L_jaa.Br.-a8.ly. EZHa9®-5.2- 

1 k.V-ia.v. **|3.v-19.v. 


Geografska karta sjeverozapadnoga dijela Evrope koja prikazuje nastajanje proljeća (po lhne-u) 

vima. Zato je Hrvatsko Prirodoslovno Društvo odlučilo, da i kod 
nas organizira sustavna fenološka opažanja. U tu svrhu izabran je 
posebni odbor, u koji su uz botaničare, zoologe i klimatologe unišli 

Ravnici —v««j 

promatranja odabiao bilj v , 3 trebalo s jedne strane pnlago- 

vima. To nije bio iagan posao, j, ^ drug0 stran0 trebalo je iza- 
diti opažanjima susjedni ’ ,, raspoznavaju, a raširene 

brat, takve biljke; ! *vot™«, l™ » poteSkoća 

sn u što većem dijelu države. U to j i gledu na granici 

jer se J«°f “"Sna m z e e LTediteraasL), listopadne 

dviju velikih regije . Obje se regije bitno razlikuju 

s umske (eurosibirsKe; s j gotovo nemoguće nam 

»& *,w 

biljke, koje bi se mogiepi ii ikalinaj0 d uzgajanih 

biljaka dolazi u obzns fenoloških promatranja 

loza, kukurnz i bob- Zato suj, svinu (k<mtim>ntalni) 

^f^primo,Si'(mediteranski)' dio odabrane posebne biljke. 

U kopnenom dijela promatrat će se u glavnom ove b.ljke, 
Lijeska (Corylus avellana L.) - cvjetanje muških cvjetova 

Podbjel rani (Tussilago Far/ara L.) - cvjetanje 

Jaglac obični (Primula vulgaris Huds.) - cvjetanje 
Pasji zub (Erythronium dens canis L.) - cvjetanje 
Joha ( Alnus glatinosa L.) — listanje . 

šumari ca bijela (Anemone nemorosa L.) - cvjetanje 
Drijenak (Cornus mas L.) - cvjetanje i dozrijevanje ploda 
Kesten divlji ( Aesculus hippocastanum U - listanje, cvjetanje i 

^'RTb'ercrveni (Ribes vulgare Lam.) - cvjetanje i dozrijevanje ploda 
irnvla, l» orni (Pr„»»« spi»o,a U - ovi»t“S« 1 1 “™™ u ' 

sltj. orna ( S«mfa««« »fe™ U - ovj.t.ni, 1 dosru.van,, plod. 

ž;;:;;*, . —— *“ 

Crni jasen (Fraxinus ornus L.) - cvjetanje 
B a e r e m (Robinia pseudacacia h.) — cvjetanje 

I ali na ( Ligustrum vulgare L.) - cvjetanje i dozrijevanje ploda 
Bob (Vida Faba L.) - cvjetanje 

Baž (Secale cereale L.) - vlatanje i žetva . 

Pšenica o z i m a ( Triticum vulgare L.) - vlatanje i žetva 
Kukuruz ( Zea Mays L.l - cvjetanje muških metlica i trg: a 
Vinova loza (Vitis vinifera b.) - listanje, cvjetanje i 
U mediteranskom, primorskom dijelu i na otocima promatrat 

će se razvitak ovih biljaka: . 

Crnica bijela (Erica arborea L.) — cvjetanje 

MH din. (01«« earopaea ’,■) - "J.unl« ‘ do™,.™«,, plod« 

Mro, Ivi"."””tari*™* .«• 

Šipak (Punica granatum u.) — cvjetanje 

Badem (Amygdalus comtnunis L.) 

Crni jasen (Fraxinus ornus L.) — cvjetanje 

Kalina ( Ligustrum vulgare L.) — cvjetanje i dozrijevanje ploda 
Kadulja ( Salvia officinalis L.) — cvjetanje 
Bušinac Sir okolišni ( Cistus salviaefolius L.) — cvjetanje 
Ž u k a ( Spartium junceum L.) — cvjetanje 
Ružmarin (Rosmarinus officinalis L.) — cvjetanje 
Vrisak bijeli ( Satureia montana L.) — cvjetanje 
Smilje ( Helichrysum italicum (Kotli) Cluss.) — cvjetanje 
Buhač ( Chrysanthemum cmerariaefolium (Frev.) Vis.) — branje 
Pa jasen (Ailanthus glandulosa (Ehrh) Scbr. et Tb.) — cvjetanje 
Bob ( Vicia Faba L.) •— cvjetanje 

Kukuruz ( Zea Mays L.) — cvjetanje muških cvjetova i trganje 
Vinova loza ( Vitis vinifera L.) —- listanje, cvjetanje i berba. 

Osim ovih biljaka promatrat će se u oba područja izvjestan broj životinj¬ 
skih oblika, među njima od ptica roda ( Ciconia ciconia L.) i kukavica 
( Cuculus canorus L.), lastavica ( Hirundo ), od gmazova žaba voden jača 
(Rana esculenta), a od leptira bijelci (Pieridae . 

Još će^ se promatrati neke značajne pojave iz gospodarstva tako 
na pr. početak poljskih radova, doba košnje livada, početak žetve 
i početak berbe. 

0 tome, kako će se promatrati pojedine biljke i životinje izaći 
ce kratka uputa sa slikom i opisom dotičnih oblika, jer je točno 
poznavanje opažanih oblika bez sumnje prvi uvjet za isprav¬ 
nost svih zaključaka. Kod opažanja potrebno je obazirati se na što 
veći bi oj jedinka, jer, kako naš narod dobro kaže, »ne Čini jedna 
Lasta proljeća«. Kod biljaka treba paziti napose na stanište, na kome 
one dolaze, da se uklone posve slučajne nepravilnosti. Na prisoju 
lazvit će se, bez sumnje biljka ranije 1 nego na osoju ili u zasjenje¬ 
nim, dubokim jarugama. Zato je potrebno, da se u brdovitim kra¬ 
jevima promatraju biljke po mogućnosti na ravnoj ili slabo 
nagnutoj plohi, jer takva ploha pruža najnaravnije uvjete za 
razvoj biljke određenoga geografskoga položaja. Za opažanje iza¬ 
brane su one pojave, koje se najlakše vide ili su inače od posebnoga 
značenja. 

Organizaciju fenoloških opažanja preuzeo je uz saradnju spo- 
odbora geofizički zavod u Zagrebu. Zato će se opažanja 
vršiti u prvo vrijeme u području djelovanja ovoga zavoda (Hrvat¬ 
ska i Slavonija), a postepeno će se proširiti na ostale krajeve države. 
Razumljivo je, da se opažanja moraju vršiti na što većem broju na- 
lazišta i što dulji niz godina. Uz dovoljan broj opažača pokazat će 
se ipak već dosta brzo velike razlike u razvitku biljnoga svijeta u 
pojedinim našim krajevima. 

. Renološka opažanja dobivaju kod nas posebno značenje zbog za¬ 
nimljivog biljnogeografskog položaja Jugoslavije i zbog velike 
geografske raščlanjenosti zemlje. U tom radu, koji će donijeti si¬ 
gurno lijepih rezultata u klimatološkom, biljnogeografskom i go¬ 
spodarskom pogledu, mogu sudjelovati svi pravi ljubitelji prirode, 
pa se odbor nada, da će naići na razumijevanje i izdašnu potporu 
svih prijatelja, prirode. 


70 


Fenologija i poljoprivreda 


71 


FENOLOGIJA I POLJOPRIVREDA 

Napisao Dr. Mihovil Gračanin (Zagreb) 

Nauka, koja je sebi postavila za zadaću da istražuje odnošaje 
između klimatskih stanja i vitalnih reakcija na našoj zemlji, svra¬ 
tila je veoma brzo pažnju poljoprivredne nauke i prakse. Pošto je 
I h n e izradio prve karte o dolasku proljeća, interes je poljoprivrede 
za fenoiogiju sve više rastao tako, da je danas u nekim zemljama 
cjelokupna organizacija fonoloških istraživanja povjerena poljopri¬ 
vrednim naučnim zavodima. 

Klimatske prilike, koje su toliko važne i odlučne za život naj¬ 
veće biocenoze, što se zove živom prirodom, eminentno su značajan 
faktor u organizovanoj prvoproizvodnji žive biljne i životinjske 
tvari, što se zove poljoprivredom. Kulturne biljke i životinje reagi¬ 
raju veoma osjetljivo na sve promjene intenziteta klimatskih fak¬ 
tora, kao što su toplina, vlažnost uzduha, osvjetljenje, vjetrovi i t. d. 
Promjene topline od cigli 1° C često uvjetuju ili sprečavaju klijanje 
sjemena. Postoje minimumi, optimumi i maksimumi intenziteta 
raznih klimatskih faktora, kod kojih fiziološki procesi počinju, kod 
kojih su najjači i kod kojih prestaju. Za klijanje, listanje, vlatanje, 
klasanje, cvatnju, sazrijevanje plodova i dr. potrebni su različiti 
intenziteti klimatskih faktora. Po zahtjevima koje razne kulturne 
biljke čine na klimatske faktore života, one se međusobno veoma 
razlikuju. Raž klija već kod 1—2° C, kukuruz tek kod 8° C, a duhan 
tek kod 13—14° C i t. d. Različita reaktivnost kulturnih biljaka uvje¬ 
tovana je unutrašnjim faktorima života biljaka t. j. faktorima za- 
četne tvari. Ti su faktori razlogom, da se izvjesne vrste i sorte bi¬ 
ljaka mogu uspješno uzgajati samo u određenim klimatskim po¬ 
dručjima. Radi ilustracije napominjem samo naučnu konstataciju, 
da sorte žitarica uzgojene u vlažnim klimatskim područjima ne 
uspijevaju dobro u suvim oblastima. Bezbrojnim je naučnim istra¬ 
živanjima isto tako konstatovano, da je biljna proizvodnja kako u 
kvantitativnom tako i kvalitativnom pogledu potpuno zavisna o kli¬ 
matskim prilikama. Ječam bogat škrobom a siromašan proteinom 
(pivarski ječam), pšenica bogata proteinom, šećerna repa s visokim 
postotkom sladora, duvan odlične gorivosti i arome, lan visoke tek¬ 
stilne vrijednosti i t. d. mogu se uzgojiti samo u izvjesnim klimat¬ 
skim područjima. Postoje dakle razna optimalna kli¬ 
matska područja za uzgoj raznih poljoprivrednih 
k u 11 u r p. 

Slično je i uzgoj stoke zavisan o klimatskim faktorima života. 
Unutrašnji faktori, koji ravnaju životom i razvojem stoke, razlogom 
su njihove varijabilne reaktivnosti na klimatske prilike. Zato se ni 
prenošenje stoke iz jednoga klimatskoga područja u drugo na*, 
može vršiti bez štetnih posljedica. Naučno je utvrđeno, da na pri¬ 
mjer prenošenje stoke iz vlažnoga u suvo klimatsko područje dovodi 
do sniženja aktivnosti sekrecijskih žlijezda (spec. mliječnih), sma¬ 
njenja rezistentnosti protiv nekih bolesti i dr. Jednako su konsta- 


tovane štetne posljedice kod prenošenja stoke iz suvih u vlažna kli¬ 
matska područja. Za ilustraciji! tek jedan primjer! Pokušaj uzgoja 
karakul-ovaca u Lici nije uspio, ma da i Lika kao i Bohara, odakle 
su ovce dovezene, imaju vruće ljeto i oštru zimu. Postoji međutim 
razlika u humidnosti klime; u Lici padne godišnje skoro dvadeset 
puta više oborina nego u Bohari. Karakul-ovce ugibale su u Lici 
od plućne strongiloze, a kako vlagu ne podnose, pojavljivala su se 
često reumatična oboljenja, upala papaka, šugavost i dr. 

Život kulturnih biljaka i životinja nije samo izravno već i ne¬ 
izravno zavisan o klimatskim prilikama. Razumljivo, jer je klima 
onaj faktor, koji najizrazitije utječe na život i razvoj tla, iz kojega 
biljke dobavljaju mineralnu hranu, i jer utječe na cio niz fizikalnih, 
kemijskih i bioloških reakcija, o kojima zavisi plodnost tla. 

Napokon klima utječe i na rad čovjeka kao organizatora prvo- 
proizvodnje, jednom riječju ona je jedan od najznačajnijih faktora 
poljoprivrede, jer utječe na cjelokupan smjer poljoprivredne proiz¬ 
vodnje, na izbor kulturnih biljaka i životinja, kao i na izbor i 
primjenu raznih tehničkih sredstava i ekonomskih mjera pri radu 
na unapređivanju poljoprivredne proizvodnje. 

Načela poljoprivrednih nauka ne mogu se u praksi uspješno 
primjenjivati bez poznavanja klimatskih prilika. Ili drugačije re¬ 
čeno : Organizacija biljne i životinjske proizvod¬ 
nje u jednoj zemlji, koja ne. bazira na poznavanju 
klimatskih prilika raznih njenih krajeva, nije 
naučna, a prema tome ni racijonalna. 

Eto s tih razloga poljoprivreda je toliko interesovana na studiju 
klimatskih prilika, pa prema tome i na organizaciji fenoloških opa¬ 
žanja. Naročito za našu zemlju imaju fenološka istraživanja veliko 
značenje. Meteorološko-klimatološka opažanja u našoj zemlji nisu 
još uvijek ni izdaleka toliko proširena, da bi mogla zadovoljiti po¬ 
trebe poljoprivredne nauke i prakse. Fenologija može tu biti od 
velike pomoći. Fenološka opažanja mogu da budu odličnim indika¬ 
torom bioklimatoloških prilika, a kako su razmjerno vrlo jeftina, 
i može njihova mreža biti veoma gusta; za poljoprivredu imaju još 

I zato posebno značenje, što same biljke i životinje indiciraju kli¬ 

matske prilike izvjesnog kraja manifestacijama, koje su lako 
i uočljive i karakteristične. 

Držimo, da će se putem fenoloških opažanja u razmjerno kratko 
vrijeme dobiti makar i gruba slika bioklimatoloških prilika poje¬ 
dinih naših krajeva, te da će se na osnovu fenoloških po¬ 
dručja moći odrediti tipična prirodna poljopri¬ 
vredu o - p r o i z v o d n a područja; to je primarna zadaća fe- 
nologije u poljoprivredi. 

KVANTITATIVNO IZUČAVANJE FAUNE 
MORSKOGA DNA 

Napisao Dr. Tonko Šoljan (Split) 

Sa 4 slike 

Dobro je poznato, da između živoga i neživoga svijeta postoje 
čvrsti odnosi zavisnosti. Egzistencija životinja i biljaka usko je 
povezana za mineralno-geološka i fizikalno-hemijska stanja i svoj¬ 
stva njihovih životnih staništa, t. zv. biotopa. I osebujni život u 
moru ispoljava očitu svoju zavisnost od svojstava i stanja okolišne 
morske vode, morskoga dna i morske obale. Ona mogu da mu pri¬ 
jaju sad više, a sad manje, ili pak da mu nimalo ne odgovaraju, 
pak se to i očituje u nejednakom kvalitativnom i kvantitativnom 
razvoju živoga svijeta na raznovrsnim biotopima u moru. Svakome, 
koji je bio na moru, poznato je, da se na pr. na hridinastom 
morskom dnu nalazi sasvim drugi životinjski i biljni svijet, nego 
na pr. na pjeskovitom ili na muljevitom dnu, da se i u raznim du¬ 
bi jinarna nalaze različiti organizmi itd. Jedan pak od izrazitih 
primjera izravne zavisnosti između živoga svijeta u moru i svoj¬ 
stava okolišne morske vode pretstavlja na pr. uporeano kolebanje 
njegovog biljnog planktona (fitoplanktona) tj. mikroskopski sitnih 
lebdećih algica, sa variranjem količine fosfornih i dušičnih soli u 
morskoj vodi. Te soli zastupane su u morskoj vodi redovno u ne¬ 
znatnim tragovima, pak se zato govori u ovom slučaju o njima 
kao o »minimum solima«. Biljnoga planktona ne može da u moru 
bude više, nego li mu omogućuju za život prijeko potrebne količine 
tih »minimum soli«. Uz inače • normalne uvjete, štogod se više spo¬ 
menutih soli nađe u osvijetljenom dijelu morske vode, moći će on 
da proizvodi i veće količine biljnoga planktona. 

No poznato je, da se u živom svijetu ispoljava i jedna jaka 
međusobna zavisnost jednih organizama od drugih. Naročito je 
životinjski svijet što izravno a što neizravno povezao sasvim svoju 
egzistenciju za biljni. Životinjski plankton (zooplankton), tj. dije¬ 
lom mikroskopska a dijelom makroskopska lebdeća fauna, hrani se 
u moru što direktno a što indirektno biljnim planktonom. Kad se 
to uoči, lako je shvatiti, da će količine toga životinjskoga planktona 
u jednom moru u mnogome zavisiti od količina biljnoga planktona, 
koji ga hrani. To isto vrijedi i za mesožderni dio životinjskoga 
planktona, kao i za t. zv. nekton, tj. za onu makroskopsku faunu, 
koja se za razliku od planktona aktivnije i samostalnije kreće mo¬ 
rem, kao na pr. glavonošci, ribe, kitovi. Kako se pak nekton hrani 
dijelom izravno planktonom, a dijelom njegovim konzumentima, 
štogod bude više životinjskoga planktona u nekom moru, moći će 
on da izdržava i veće količine nektona. 

Biljni plankton, životinjski plankton i nekton dolaze stalno u 
doticaj sa morskim dnom i to, koliko ne stizavaju već u živom 
stanju to tonu neizbježivo njihovi individui nakon smrti na dno kao 
lješine ili kao izmetine grabežijivaca, kojima su pali žrtvom, a koje 

također stizava stalno ista sudbina. Prema tome postoji jedna tiha 
ali neprestana kiša organske tvari iz gornjih slojeva mora prema 
morskome dnu, a tu opet na nju čeka i od nje živi i zavisi drugi 
jedan šaroliki životinjski svijet, t. zv. zoobentos ili fauna dna, 
bilo da se hrani izravno spomenutom organskom kišom ozgora ili 
da se međusobno ždere. Nije onda nimalo čudno, da će i gustoća 
naseljenosti te faune dna u nekom moru zavisiti u mnogome od 
stepena obilja hrane, koja joj dolazi iz gornjih slojeva morske vode. 
I tu dakle vrijedi: što više planktona i nektona u nekom moru, to 
više može da bude i životinjskoga bentosa (faune dna). 

Posljedica je te međusobne zavisnosti između organizama, da 
žive jedni uz druge i formiraju t. zv. životne zajednice ili 
biocenoze, tj. zadruge životinja i biljaka. Na mjestima razli¬ 
čitih vanjskih uvjeta takve se zajednice međusobno razlikuju, kva¬ 
litativno i kvantitativno; a kako sastav zajednice nije izložen slu¬ 
čaju, nego je naprotiv podređen neumoljivim zakonima, svaka za¬ 
jednica ima dapače svoju karakterističnu fizionomiju. Međusobna 
zavisnost članova jedne životne zajednice (biocenoze) drži ih ne 
samo na okupu, nego i u stanju neke stalne međusobne ravnoteže. 
Kao što svaka životna zajednica iskorišćuje do maksimalnih gra¬ 
nica područje svog životnog prostora, tako i svi članovi jedne za¬ 
jednice nastoje da to postignu unutar njenih granica, pa to baš i 
ima za posljedicu stvaranje čvrste ravnoteže između članova za¬ 
jednice. Ta ravnoteža očituje se u stalnom karakterističnom omjeru 
snaga među njima, koji se odnosi i na vrste organizama i na broj, 
u kojemu su te vrste zastupane, a od kojih su samo neke karakte¬ 
ristične za zajednicu (kvaliteta zajednice), kao i na broj i na te¬ 
žinu individua u zajednici (gustoća zajednice). Vrste, odnosno indi¬ 
vidui, jedne zajednice toliko su upućeni jedni na druge, a ravno¬ 
teža, koja postoji između njih, uvjetovana je tako nepokolebljivim 
zakonima, da jednoj zajednici ne bismo mogli da oduzmemo ili da 
dodamo niti jednu samu vrstu i niti jedan relativno mali broj indi¬ 
vidua, a da. time ne narušimo ravnotežu čitave zajednice. A to se 
doista i u praksi dešava. Dobro je poznato, da se na pr. nakon sječe 
šume ubrzo izmijeni i čitava niska vegetacija, koja je ranije pod 
njoin uspijevala. U moru se pak moglo utvrditi, da intenzivna 
primjena izvjesnih ribolovnih metoda izaziva promjene u razmjeru 
između članova preostalog životinjskog svijeta i onda, kad se uzima, 
da se oni jednakomjerno iskorišćuju. Ravnoteža unutar jedne za¬ 
jednice doživljava inače i sama od sebe manjih promjena, ali ko¬ 
leba uvijek oko izvjesnoga srednjaka, držeći ga se i održavajući se 
pri tom kod toga samoregulacijom. 

* 

Studirati u moru odjednom životne zajednice u strogom smislu 
te riječi danas je još nemoguće. Tehničko-metodički razlozi dopu¬ 
štaju, da se u moru istovremeno studiraju samo dijelovi tih za¬ 
jednica, i to takvi, koji se nalaze na istovrsnim ili donekle sličnim 
životnim staništima (biotopima), na koje se, može primijeniti i ista 

metoda istraživanja. Takvi se dijelovi životnih zajednica razlikuju 
imenom naselje ili populacija. I životinje, koje nastavaju 
na morskom dnu — a te su glavni predmet ovoga prikaza — nisu 
svuda i jednako zastupane, nego tvore naselja, koja se među sobom 
razlikuju. 

Podvrgava li se kontroli jedno životinjsko naselje na istoj 
tački morskoga dna duži period vremena, opaziće se, da ni to isto 
naselje nije uvijek jednako, nego da naprotiv sad više a sad manje 
mijenja svoju iizionomiju i to: ili doživljava periodične promjene 
većinom u vezi sa izmjenom godišnjih doba, ili se lagano ali kon¬ 
stantno preobražava poprimajući postepeno jedno novo lice, ili se 
pak naglo, revolucionarno preobrazi, izmijenivši u nekoliko godina 
sasvim prvobitni izgled, odnosno ustupajući mjesto sasvim dru¬ 
gom naselju. Za svaki slučaj evo po jedan primjer: U proljeću, 
prije kulminacije rasplodnog perioda kod morskih životinja, u nji¬ 
hovim naseljima fale u glavnom mladi individui. Nakon toga pe¬ 
rioda uđu i oni u sklop zajednice i alteriraju naravno njen zimski 
izgled. — Neke sesilne životinje, tj. koje žive pričvršćene o nekakvu 
podlogu, mogu da se održe samo na tvrđem morskom dnu, koje je 
u stanju da ih nosi. One se hrane planktonom, a njihove izmetine 
tonu oko njih i gomilaju se nekad u tolikoj mjeri, da pretvaraju 
na taj način postepeno to tvrdo morsko dno u mekano, detri- 
tično dno. daj proces može da pođe tako daleko, da tim samim 
životinjama, koje stvaraju tu novu vrstu dna, postane ono to¬ 
liko nepovoljno, da one, a s njima i mnoge druge životinje toga 
naselja, ne nalaze tu uopće više potrebne uvjete za život. I one se 
tu gube i prepuštaju mjesto drugome naselju, kojemu te nove pri¬ 
like zgodno dolaze. — Ima na pr. slučaj, da je na jedan predio me¬ 
kanog morskog dna, na koje ne mogu da se pričvrste sesilni školj- 
kari, morska struja izuzetno nanijela ogromne količine larva 
(mlađi) jedne male vrste školjkara, koja svoj dvogodišnji život pro- 
vodi, krećući se slobodno po mulju. Nakon dvije godine, kada su 
svi individui iz te nadošie partije malih školjkara uginuli, čitavo 
morsko dno ostalo je na tom mjestu prekrito njihovim čistim Iju- 
šturicama. Ali te ljušturice pretstavljaju sada odličnu podlogu, 
za koju može da se uhvati mlađ kamenice (oštrige), a kad i 
ove porastu. i sa ljušturicama svojih prethodnica cementiraju 
tvrdu koru iznad nekada mekanog dna, ostvareni su svi pred¬ 
uvjeti, da se tu nasele dagnje ( Mytilus ). A kako ove filtriraju 
morsku. vodu sa hranljivim česticama znatno brže, nego kamenice, 
odnose im na taj način uspješno hranu i kao jači konkurenti ubrzo 
ih istiskuju, dok napokon same zagospođuju tim položajem, koji 
svojim nitima (bisusom) i svojim ljušturama još jače učvrste. Talio 
može na jednoj tački da u samih nekoliko godina dođe do radi- 
^alne izmjene morskoga dna i do promjene od više naselja. 

Iz ovo nekoliko primjera vidi se, da životinjska naselja na 
morskom dnu ne pretstavljaju neka ukočena stanja ravnoteže iz¬ 
među životinja, koje ih tvore. Naprotiv u svojoj skupnosti to su 


žive jedinice, koje se vladaju kao neki individui ili organizmi vi¬ 
šega reda. Ona se na izvjesnim staništima pojavljuju, bore se, 
osvajaju teren i razvijaju se, da onda svojom krivnjom ili silom 
izvana nadošlih novih prilika počnu preobražavati svoju fiziono- 
J miju, gubiti svoj individualitet, prenoseći ga na nova područja, 

; seleći se dakle, a ustupajući svoje staro mjesto novo nadošlim na¬ 

seljima. 

Granice između raznih životinjskih naselja na morskome dnu 
t ne mogu se ipak sasvim oštro povući, jer su zastupane užim pre- 

laznim područjima, napučenim jednom mješavinom susjednih na¬ 
selja. Sva životinjska naselja morskoga dna zajedno nalaze se u 
više ili manje uskom odnosu zavisnosti prema životinjskim i bilj¬ 
nim naseljima u slobodnoj vodi iznad njih, tvoreći tek s njima 
prave životne zajednice ili biocenoze. Zato nam se granice i između 
tih dviju velikih grupa naselja — bentonskih i pelagičnih — ta¬ 
kođer gube, naročito kad se uzme u obzir, da većina bentonskih 
organizama proživljava prvo doba svoje mladosti plivajući ili leb- 
deći slobodno u morskoj vodi, i to vrlo često daleko iznad morskoga 
dna. Tako bivaju povezane te dvije velike grupe naselja, bentonska 
i pelagična, u jedan sistem stvarnih zajednica ili biocenoza, koje 
sve skupa tvore jednu zajednicu još višega reda, t. zv. halo- 
c e n o z u, tj. veliku zajednicu svih organizama u moru. 

• # 

Odnosi unutar jednoga i između raznih životinjskih naselja 
na morskom dnu mogu se egzaktno proučavati samo primjenom 
objektivnih kvantitativnih metoda rada, tj. takvih, koje omogućuju, 
da im se rezultati izraze brojkama. Joh. Petersen, Danac bio je 
prvi, koji je već 1896. godine počeo da u morskim pličinama istra¬ 
žuje faunu kvantitativnim metodama rada. Da bi ih mogao pri¬ 
mijeniti i na dublje more, on je 1908—1910. godine konstruirao 
aparat, koji danas nosi ime Petersenovo grabilo, a 1911. 
god. mogao je već da objavi prve rezultate, postignute njegovom 
upotrebom. Petersenovo grabilo (si. 1 i 2) građeno je po principu 
dvostrukih lopata na nekim lučkim dizalicama za prekrcavanje 
ugljena i drugoga sitnoga materijala ili na nekim gliboderima za 
produbljivanje luka. Ono se spusti otvoreno (si. 1) na mekše mor¬ 
sko dno, svojom se težinom zarije pri padu u nj i svojim tačno 
odmjerenim otvorom pokrije i zahvati 1/10 m 2 toga dna. U tom 
času otkopča se automatski jedna spona i kad se grabilo počne 
ponovo dizati, ono se kod toga samo zatvara, zagrabivši i zatvo¬ 
rivši tako zahvaćenu 1/10 m 2 mulja, odnosno pijeska, sa svim onim 
životinjama, koje se na njemu i u njemu nalaze. Kad dignemo na 
brod tako zatvoreno i puno grabilo (si. 2), kažemo, da smo 
uzeli jednu probu morskoga dna, odnosno faune dna. Ispitamo li 
sada tu probu, ona nas informira: kakva je vrsta podloge na toj 
tački morskoga dna (geološki sastav): koje vrste životinja žive na 
tom mjestu (pošto se vrste odrede); kako su gusto naseljene na 

1 m- (pošto se životinje pobroje) i kolika se količina žive organske 
tvari nalazi tu na 1 m 2 (pošto se životinje vagnu). 

Da se životinje, koje se nalaze u jednoj probi, uzmognu odvo¬ 
jiti od mulja, odnosno pijeska, proba se profiltrira mlazom vode 
kroz seriju jedno u drugo postavljenih sita, od kojih mreža gor¬ 
njega nosi najrjeđa, a donjega najgušća okca. Mulj i sav sitniji 
materijal prođe tom procedurom kroz cijelu seriju sita napolje, a 
u sitima se zadrži samo čisti krupniji materijal i životinje, i to 
već sortirani po veličini, tako da u gornjem situ zastanu najveći 
primjerci, a u donjem najmanji. 



Petersenovo grabilo za vršenje kvantitativnih istraživanja faune morskoga dna. 


SI. 1. Grabilo otvoreno onako, kako se 
spušta na morsko dno (foto: p r o f. 
O. Karlovac). 


SL 2. Grabilo zatvoreno onako, kako se 
diže na brod. pošto je zahvatilo jednu 
probu morskoga dna, odnosno njegove 
faune (foto: p r o f. O. Karlovac). 


Da se upoznaju životinjska naselja morskoga dna na jednom 
arealu mora, treba uzimati probe najprije narijetko (ekstenzivno), 
kako bi se dobio uvid u razdiobu naselja po tom arealu, a tek onda 
intenzivno, tj. tako, da se u relativno gustim profilima uz im aju 
probe unutar područja svakog pojedinog naselja za sebe, ili, kako 
se tome još kaže, da se detaljnije snima svako naselje za sebe. Za 
takvo snimanje, odnosno ispitivanje životinjskih naselja, na mor¬ 

skom dnu uobičajio se bio izraz »bonitiranje«, preuzet iz agrono¬ 
mije, gdje znači ocjenjivanje produktivne sposobnosti tla za kul¬ 
turu. Štogod u jednom području uzmemo više proba, što su nam 
snimke gušće, to nam je i slika o kvalitativnom i kvantitativnom 
sastavu naselja tačnija. No u tome ne treba pretjeravati, jer je 
razdioba životinja unutar jednoga naselja na jednoličnom mekanom 
morskom dnu upravo savršeno jednakomjerna, naročito na manjim 
udaljenostima, tako da je na pr. 25 izvršenih proba na jednom 
arealu dalo pri pokusu isti rezultat kao i 1800 proba. 

Drukčije je naprotiv na tvrdom i nejednoličnom morskom dnu. 
Tu nema ove jeđnakomjernosti u razdiobi njegovih stanovnika, ali 
tu ne može više da se upotrebljava s uspjehom ni Petersenovo 
grabilo. Ono je specializovano za mekani teren, tj. za vrstu dna, 
koja je u moru najraširenija. Istina je, da. i na tom mekanom dnu 
ne radi Petersenovo grabilo uvijek savršeno, ali do danas pret- 
stavlja ono ipak najbolju metodu za taj rad. 

Pošto su se životinje izolirale od mulja, daljnja obrada uzetih 
proba vrši se ili već na brodu ili u laboratoriju po ovom receptu 
samoga Petersena. 

U uzetim probama treba: 

1) brojati individue pojedinih vrsta, vagati ih, i to unositi 
u liste; 

2) pronaći provodne forme, tj. za naselje karakteristične vrste 
životinja, po kojima se obično i nazove čitavo naselje, a koje me¬ 
đutim ne moraj vi biti ujedno i najbrojnije zastupane — i razli¬ 
kovati ih od forma pratilica (ima tako na pr. naselje, koje je po 
svom karakterističnom školjkaru dobilo ime Venus gallina); 

3) odrediti pripadnost proba izvjesnom naselju; 

4) provesti uporedbu naselja raznih područja; 

5) ispitati fizikalno-hemijske odnose okoliša pošto je područje 
već karakterizovano po životinjama; 

6) kartirajući rezultate dati pregled životinjskih naselja. 

Za ispitivanje životinjskih naselja na tvrđem morskom dnu, 
na kojemu ne može da se s uspjehom primijeni Petersenovo gra¬ 
bilo, poseglo se za drugim kvantitativnim metodama rada. Tako je 
na pr. za kvantitativno ispitivanje životinjskih naselja u gustoj 
morskoj travi, t. zv. puri ću (Zostera) upotrebljavao već Peter- 
sen sa izvjesnim uspjehom ručnu mrežu janku četverouglatog 
otvora određene veličine, koju je povlačio po travi, tako da svaki 
put prevali jednaku dužinu puta. — Finac Seger strate ispi¬ 
tuje nakon rata životinjska naselja na smeđim algama Fucus -vrste 
uzimajući izvjesnu izvaganu količinu te alge, iz koje onda trijebi, 
broji i važe faunu, koja se među njom nalazi. A Šveđanin T. G i- 
s 1 e n objavio je nedavno rezultate svojih kvantitativnih istraži¬ 
vanja faune na tvrdom, grebenitom morskom dnu, a mogao je da 
ih provede jedino tako, da se u ronilačkom odijelu spuštao na nj 
i svojom rukom, a u većim dubljinama uz pomoć izvježbanog ro¬ 
nioca., uzeo svaku pojedinu probu. U tu svrhu upotrebljava on 

dva okvira, jedan od ‘A m, a drugi od 1/10 m površine, strugalo, 
posebno konstruiranu vrećicu i fotografski aparat. 

* 

Da se uzmognu pravo ocijeniti rezultati kvantitativnih istra¬ 
živanja faune dna metodom Petersenova grabila, treba imati na 
umu, da je njegova namjera bila da postigne ovo: da se određuje 
produktivnost, tj. količine i varijacije riblje hrane i drugih živo¬ 
tinja na morskom dnu po lm 2 ; da stvori laku metodu za opisivanje 
faune dna, a desilo se međutim i ono, što on nije očekivao, naime, 
da su ta istraživanja postala od značenja i za marinu zoogeogra- 
fiju i ekologiju. 



31 3. Naselje nazvano Ecfiinocardium filiforme sa 20—22 m dubokoga dna u Katte- 

gatu (Po Petersenu). 

Upotrebom Petersenova grabila dosad se u Mediteranu (kod 
Napulja), u Bijelom Moru i u fjordovima istočnog Grenlanda našlo 
najsiromašnije mekano morsko dno, koje sadržava samo 6 35 gr 
živih životinja po 1 m 2 površine. To su sve mora, koja plitki pod¬ 
morski pragovi dijele od oceana i u kojima je dijelom i radi suhe 
klime vjerojatno slab priliv fosfata i nitrata, a k tome posebno 
u Grenlandu i slaba prozirnost uleđene i suncu malo i koso izlo¬ 
žene površine mora ima za posljedicu, da je osvijetljeni, tj. pro¬ 
duktivni sloj morske vode, previše tanak. Slaba produkcija organ¬ 
ske supstancije u gornjim slojevima mora ima za posljedicu siro¬ 
maštvo životinja dna, a time i riblje hrane na dnu. Količine ži- 

votinja po 1 m 2 mekanog morskog dna stalno opadaju od Gibral¬ 
tara prema istočnom Mediteranu, kao i u istočno-grenlanđskim 
fjordovima od njihova ulaza prema njihovoj unutrašnjosti. Utvr¬ 
đeno je, da u istom smjeru opada i gustoća naselja ribe od dna. Naj¬ 
bogatija su faunom morskoga dna plića mora, sa jačom obnovom 
. vode i sa više oborina u atlantskim klimatima. Tako je plitka Ve- 

\ necijanska Laguna siromašnija od Limfjorđa u Danskoj, koji daje 

| do 400 komada životinja sa ukupnom težinom od 700 gr po 1 m 2 

L dna, ali je bogatija od dubokog Napuljskog Zaljeva. Nekoliko proba, 

, što sam ih samo zbog pokusa uzeo u Kaštelanskom Zaljevu 

u novembru 1932. i u julu 1933. god. dale su od 193 čak do 612 ko¬ 



si. 4. Naselje nazvano Macoma sa 39 em dubokoga plićaka, koji za oejeke presuši, 
u Rkig.koebing-fjorđu (Po Petersenu). 

mada životinja po 1 m 2 morskoga dna, ali je njihova ukupna težina 
po metru iznosila tek 25—30 gr. Rusi prave već i karte gustoće 
životinja na morskom dnu (biomass), spajajući mjesta iste gu¬ 
stoće crtama, t. zv. i zoben tama. Po svojim dosadašnjim rezul¬ 
tatima Petersenova metoda uspješno omogućuje, da se utvrdi pro¬ 
duktivnost faune dna izvjesnoga mora i da se prema tomu razli¬ 
kuju vode obilne i siromašne ribljom hranom na dnu. 

Druga je Petersenova namjera bila da dade metodu za lako 
opisivanje faune dna i da ovu uzmogne označavati karakterističnim 
imenima. Ne može se reći, da je i u njoj u tolikoj mjeri uspio, 
kao kod prve, iako je danas, zahvaljujući toj metodi, moguće opi¬ 
sivati na najbolji način životinjska naselja na mekanom morskom 

dnu i karakterizirati ih malim brojem tipičnih životinjskih vrsta 
(si. 3 i 4). 

Za zoogeografiju su od važnosti ove konstatacije utvrđene 
Petersenovom metodom kvantitativnog istraživanja faune morsko¬ 
ga dna: da se razna naselja nižu jedna za drugima od juga prema 
sjeveru, da postoji izvjestan odnos između njih i između već ne¬ 
zavisno o njima ranije utvrđenih zoogeografskih regija, tako da 
se i ona dadu grupirati u tipove prema rasprostranjenju, kao što 
su arktički, borealni, lusitanski i napokon što se čini, da je i to 
njihovo rasprostranjenje uvjetovano uz hidrografske još i klimat¬ 
skim faktorima. A za ekologiju, ma da naselja na morskom dnu 
nisu još biocenoze, važna su u toliko, što bi se dala vjerojatno u 
njih svrstati i što ipak postoje jasni odnosi zavisnosti između tih 
naselja i ekoloških faktora, kao što su vrsta podloge, đubljina i dr. 
Zato ona i ne mogu da. se jednostavno dijele u geografske grupe 
bez obzira na te faktore. 

* 

Na kraju treba da nam bude jasno, zašto smo dosad faunu 
dna u više navrata identifikovali sa ribljom hranom. Utvrdilo se 
naime da sva fauna dna pretstavlja dijelom najvažniju, a dijelom 
i isključivu hranu za ribu od dna, za t. zv. bentonsku ribu. Gotovo 
sve životinje dna pronašle su se već u želucima raznih vrsta riba. 
Ispitujući kvantitativno faunu dna ispituju se prema tome ujedno 
zalihe riblje hrane. I kao što faune dna ne može da bude više, nego 
li je organska kiša, koja na dno tone u mogućnosti da je ishrani, 
isto tako u jednom moru neće moći da nađu egzistenciju ni veće 
količine bentonskih riba, nego li je množina faune dna na tom 
području u mogućnosti da ih prehrani. Kvantitativna izueavauja 
faune dna mogu zato da nam dadu i vrlo korisnih indikacija kod 
prosuđivanja produktivne sposobnosti jednoga područja mora ben- 
tonskom ribom. Studiraju li se paralelno i sadržaji želudaca tih 
riba, mogu nam postati jasni i mnogi inače nerazumljivi slučajevi 
fluktuacija, koje dolaze kod lova bentonske ribe jednoga kraja, tj. 
slučajevi često neshvatljivih alterniranja bogatih ribolovnih go¬ 
dina sa siromašnima. 



ANABIOZA 

Napisao: Ing. Vlađislav Vasić (Kreka) 

Sa 2 crteža 

Naziv anabioza uveo je 1873. godine Preyer od grčkoga and- 
gore i bios — život, što u stvari znači oživljavanje i vaskrsavanje. 
U pojave anabioze danas ubrajamo ne samo oslabljenje životnih 
• funkcija, kao na primer kod semena, već i potpuno prestajanje ži¬ 
vota pod uticajem smrzavanja ili isušivanja i ponovno povraćanje 
u život na taj način »umrtvljenih« organizama. 

Otkriće anabioze je staroga porekla, ali tek u najnovije vreme 
počelo se ozbiljno raditi na ovom problemu. 1701. godine Anton 
L e u w e n h o c k promatrajući pod mikroskopom kap vode, u kojoj je 
rastvorio su vi pesak iz oluka sa krova svoje kuće, opazio je, da su 
se u kapi odjednom pojavili neki nepoznati organizmi sa trepljama 
na obodu, kako plivaju u vodi. Doenije su ti nepoznati organizmi 
dobili naziv »točkare« (Roiatoria ) r ) i utvrđeno je, da su to više- 
stanični organizmi, srodni glistama i da žive u mahovini i lišajima, 
koji pokrivaju krovove kuća i stabla drveća. Zainteresovan točka- 
rama L e u w e n h o c k je počeo da vrši nad njima oglede i ustanovio 
je, da one, osušene zajedno sa mahovinom ili peskom, ne pokazuju 
nikakvih pojava života i u takvom stanju mogu provesti duže vre¬ 
mena. Pošto se stave ponovo u vodu, one ožive i čak šta više sličan 
ogled t. j. umiranje i ponovno oživljavanje može da se ponovi više 
puta. Doenije je pronađeno đa istu osobinu imaju i drugi organizmi 
( Tardigrada ). 

Ova pojava neobično je zainteresovala sve naučenjake XVIII. 
veka i pošto je bila u suprotnosti sa tadašnjim pogledima na život, 
a naročito se razmimoilazi sa učenjem religije, to se pokušalo dati 
tome puno raznih tumačenja. Najviši autoriteti toga doba kao što 
su N e e d h a m i Bakker u Engleskoj, R o f r e d i, Fontani i 
naročito Spallanzani u Italiji pokušavali su da reše ovu po¬ 
javu. Najveći problem, đa li ročkare kod isušivanja stvarno umiru, 
pa onda u povoljnim uslovima za život opet ožive, ili je njihova 
smrt prividna, ostao je nerešen. 

U sredini prošloga veka francuski biolog D a v i n i ; drugi 
izvršili su niz ogleda nad oživljavanjem točkara i njihovi su ogledi 
bili potvrđeni od komisije pariškog biološkog društva pod pretseđ- 
ništvom Brock a. Oni su utvrdili, da rotatoriji i tardigradi podnose, 
sem vrlo niskih temperatura, također visoke temperature do tačke 
ključanja vode, te kod tih uslova izgledaju, da su mrtvi, ali se mogu 
posle ponovo povratiti u život. Sem toga je utvrđeno, da ovu spo¬ 
sobnost imaju samo one vrste, koje ne žive u vodi, već u vlažnoj 
mahovini, koja se često presuši. Prema tome ovi su organizmi već 
u prirodnim uslovima prilagođeni pojavama isušivanja. 

Posle toga poznavanje pojava anabioze još se više dopunilo 
novim činjenicama, ali se naučenjaci nisu mogli složiti, do kojega 
stepena prestaju životne pojave u organizmima tardigrada i rota- 
torija, i. to je među njima izazvalo podelu na dva tabora. Jedni su 
mislili, da život ne prestaje potpuno, već se životne funkcije do ne¬ 
obično velikih razmera smanjuju i usporavaju i da se organizam 
nalazi u stanju »minimalnoga« života (vita minima). Drugi su 
držali, da život potpuno prestaje, da se proces izmene materija za¬ 
ustavlja i da se organizam nalazi u stanju, koje se razlikuje od smrti 
samo po tome, što može ponovo da oživi, kad se pojave povoljni uslovi 
za život. 

1 ) Stariji zoolozi zovu ovaj skup crva: kolnjaci ili kolovratke. 



S2 Vladislav Vasić 

Ova nesuglasnost između naučenjaka rešena je tek nedavno i 
to 1920—1921. godine na osnovu radova Austrijanca G. Ralima. 

On je rotatorije i tardigrade sušio u vakuumu (razređenje je po¬ 
stigao tako veliko, da je u njemu mogla goreti električna žarulja), 
te je u cev, u kojoj je vršio sušenje, puštao čisti vodik, koji je više 
puta isisavao, da bi iz eevi uklonio posleđnje tragove kisika i vlage. , 

Sem toga cev je zagrevao do 70°C Posle takvoga sušenja od 24 sata |. 

životinjice su provele od jednoga do sedam meseci u vrlo razređe- 
nom prostoru, koji nije imao ni najmanjih uslova, za život. Pošto \\* 

su bile posle toga vremena izvađene, one su u vlažnoj sredini oživele. ^ 

Nakon toga Rakm ih je smeštao u cevi napunjene sa helijem, koje 
je zatim do krajnjih mogućnosti razredio tako, da se u njima na¬ 
lazio skoro apsolutni vakuum, a one su nakon čuvanja od nekoliko 
meseci ipak oživile. U trećoj seriji ogleda Bahm je smeštao u pa¬ 
ketiće suvu mahovinu, u kojoj su se nalazile točkare. Paketići su 
stavljani u tečni vodik, koji je imao temperaturu —253°0. i u tečni 
helij, koji je imao temperaturu —271,8°C., dakle za 1,2° više od apso¬ 
lutne nule. Na toj temperaturi mahovina se nalazila više od jednoga 
dana i kad je bila izvađena i pokvašena sa vodom, točkare su oživile. 

Znamo, da su u vakuumu, pri nedostatku kisika i kod tako niske 
temperature, nemogući ikakvi životni procesi u organizmu, jer su 
oni vezani sa komplikovanim reakcijama izmena materija, za koje 
je potrebno učešće vode, koloiđa, kristaloida i encima. Zato se mora 
priznati, da u organizmu pod gornjim uslovima prestaje život. Iz¬ 
gleda, da je život jednoga organizma kao neki hemijski proces, kod 
kojega sile afinitete i druge razne dosada nepoznate sile prestaju 
— umiru kod izvesnih uslova i ponovo počinju kod povoljnih uslova 
za taj hemijski proces, ako je raspodela i sastav materije ostao ne- d* 

taknut, kao u gornjim primerima. Organizam nam je kao neki sat. ] 

Kad se zaustavi klatno-, sat stoji i dovoljno je pomeriti klatno, on 
počne da radi. Ali ako je za vreme stajanja na mehanizam počela 
da utiče hrđa, ako se promene njegovi sastavni delovi, on više neće V 

da radi. 

Pojave anabioze izazvane isušivanjem organizma nisu svoj¬ 
stvene samo pomenutim životinjicama, već i drugim organizmima. 

1920. godine utvrdio je ruski naučenjak S c h m i d t, da obične gu¬ 
javice mogu izgubiti 73—78,5% vode iz svoga organizma, pri čemu 
se skupe i ne pokazuju nikakvih znakova života. Smeštene u vlažnu 
sredinu one brzo ožive, Insekti na osnovu ispitivanja Nagornog, 

1922. godine, gube oko 25°/o vode. Žabe na osnovu radova Schmidta 
i Hali a, 1922. godine, gube kod isušivanja oko polovice, vode iz 
svoga organizma, Nagorni je kod detaljnijeg ispitivanja isuši¬ 
vanja žabe utvrdio, da pojedini organi ne gube istu količinu vode. 

Po njegovu mišljenju prilikom isušivanja u organizmu dešava se 
između organa borba za vodom i kao pobeđeni ispadaju organi, 
koji su najmanje važni za organizam. On je utvrdio, da kod isuši¬ 
vanja najviše vode gubi koža —16,2%!, zatim mišići —9,0% : , pa 
creva —7,5%, jajnik —6,5%, srce —6,4%, bubrezi —4,8%, pluća 

—3,3%, jetra —2,8%, dok se kod mozga količina vode povećava za 
5,78%. 

Drugi oblik anabioze, koji se javlja prilikom smrzavanja organi¬ 
zama, spominje se već kod starih Rimljana. Plinije Stariji 
i A f i n e j spominju u svojim delima, da riba, zaleđena u komadu 
leda, ponovo oživi, kad se stavi u toplu vodu. 

Koja je to najniža temperatura, koju mogu da podnesu pojedini 
organi dugo se nije mogla tačno utvrditi zbog nesavršenstva posti¬ 
zavanja niskih temperatura i zbog toga, što se temperatura merila 
samo spolja, a ne i u organizmu. Tek otkako je ruski biolog i fi¬ 
zičar Bahmetjev upotrebio za merenje niskih temperatura ter- 
moelektrični termometar, koji se zabadao u organizam, pošlo se 



SI. 1 Krivulja temperature tela insekata hod ohlađivanja (po Bahmetjevu). K - hritična temperatura; 
tačha do hoje se diše temperatura posle shoha; A - tačha potpunoga smrzavanja svih sohova orga¬ 
nizma; 7 - tačha smrti. 

pravim putem. Na taj način mogle su se lepo pratiti sve faze smr¬ 
zavanja. Bahmet jev je najviše ispitivao smrzavanje insekata. 
Termoelemenat, koji je on upotrebljavao, bio je u obliku igle i sa¬ 
stojao je iz dve spojene žice — železne i manganove. Krajeve terrno- 
elementa spajao je sa osetljivim galvanometrom, čiji su podeoci po¬ 
kazivali temperaturu. Rezultate svojih radova Bahmetjev svodi 
na ovo: kod ohlađivanja insekata u početku temperatura njihovih 
tela pada ispod nule, jer se sokovi njihovih organizama prehlade, 
a da se ne smrznu. Pošto se postigne kritična temperatura, koja je 
oko —9° C, temperatux*a se naglo diže, dostiže —1°0, i lagano opet 
počinje da se spušta. Skok temperature objašnjava se time, što 
tečnost u organizmu, postigavši kritičnu temperaturu, počinje da 
se smrzava, te se vrši stvaranje leda, koje se popraćuje izdvajanjem 
skrivene toplote. Drugo padanje temperature odgovara stvaranju 
leda i stvarnom smrzavanju organizma. 

Pošto je napravio krivulju temperature tela insekata prilikom 
smrzavanja, Balimetjev je na osnovu vrlo zamršenih ogleda sa 
kalorimetrom pokušao da utvrdi, na kojoj se temperaturi sokovi 
insekata smrzavaju kod drugoga spuštanja temperature na —4,5°C. 
Drugo je pitanje, koje je zanimalo Bahmetjeva, na kojoj se tempe¬ 
raturi insekti napokon smrznu, t. j. poginu od smrzavanja. On je 
utvrdio, da se insekti, ohlađeni čak i do —4,5° C, pa i niže, pošto 
se zagreju, ponovo, vraćaju u život, ali ohlađeni do —9° C, t. j. ka 1 
se postigne po drugi put kritična temperatura, onda se insekti ne 
mogu više povratiti u život. Ovu temperaturu nazvao je »tačka 



SI. 2 Krivulja temperature tela insebata bod ohlađivanja (po Schmidt-u). - kritična temperatura 
A - tačba đo boje se diže temperatura posle shoba; B - temperatura potpunoga smraavanja sobova 

organizma; 7', /', /', - točbe smrti 

smrti«, a mrtvo stanje, u kome se nalazi organizam insekata između 
—4, 5° i 9° C »anabiotično stanje«. 

Tvrđenja Bahmetjeva đoenije su naišla na oštru kritiku. 
S e h m i d t u svojoj knjizi »Anabioza« (izdanje 1923. g.) kritikujući 
tad Bahmetjeva kaže, da je činjenica, da se sokovi organizma inse¬ 
kata smrzavaju na —4, 5° 0 slabo utvrđena, jer kalorimetrijski 
ogledi niti su dovoljni, niti tačni. Zatim je nejasno, da se tačka 
smrti poklapa sa kritičnom temperaturom. Ako je već telo insekta 
pretvoreno u led, onda zašto bi insekat u nesmrznutom stanju mo¬ 
gao da podnese temperaturu —9° C., a u smrznutom stanju ne može 
đa^ podnese. Schmidt je tvrdio da se pre može očekivati, da se 
tačka smrti poklapa ili sa potpunim smrzavanjem ili sa pretva¬ 
ranjem u led nekog određenog dekagrama vode, koja se nalazi u 
organizmu. 

Tvrđenje Schmidta potpuno se 1 opravdalo, pošto je pronađen 
način, da se neposredno meri količina leda, koja se nalazi u 
organizmu pomoću aparata delatometra. Delatometar je osno¬ 
van na principu, da se voda kod pretvaranja u led širi, te 
, više leda, tim je veća zapremina. Samo merenje količine leda 

i u organizmima insekata vrši se na ovaj način: insekat se stavi u 

sud sa jednom odvodnom cevi, te se napuni i cev i sud sa petrole- 
jem ili benzinom. Prilikom ohlađivanja raste visina benzina u cevi 
zbog zavisnosti od količine leda, koja se stvara u telu insekta. Pret¬ 
hodno se delatometar kalibrira smrzavanjem određene količine vode. 

Upotrebivši delatometar amerikanska naučnica miss P a y n e 
■utvrdila je 1927. godine, da tačka smrzavanja nije ista čak ni kod 
jedne iste vrste insekata. Tako je na osnovu njezinih radova i još 
drugih naučenjaka utvrđeno, da tačka smrzavanja insekata ne od¬ 
govara —4, 5° C, kako je mislio Bahmetjev, već leži niže i za¬ 
visi od količine vode, količine masti i koncentracije soli u orga¬ 
nizmu. Što se pak tiče tačke smrti, ona ne leži ispod tačke smrza¬ 
vanja, već iznad nje i odgovara temperaturi, na kojoj pređe u led 
od jedne trećine do polovine voda, koja se nalazi u organizmu. Na 
osnovu tih radova S c h m i đ t je dao novu krivulju temperature 
tela insekata kod smrzavanja. 

U najnovije vreme izvršeni su ogledi, kako deluje niska tempe¬ 
ratura na kičmenjake. 1934. godine Borodin je izdao prvi siste¬ 
matski rad o smrzavanju riba. To je rezultat njegovih radova, koje 
je on vršio u Vuds-Holu i u muzeju upoređne anatomije u Kem- 
bridžu. Na osnovu tih radova utvrđeno je, da riba može da oživi, 
s ako temperatura unutar organizma nije niža od —1° 0, t. j. kad je 

krv u krvnim sudovima i u srcu tečna i ne sadržava kristala leda. 
Čim se pojave kristali leda,-riba se više ne može povratiti u život. 
Dakle kod riba kao i kod drugih kičmenjaka, nad kojima su vršeni 
■ ogledi, nema »anabiotičnoga stanja«. Temperatura tela pada sve do 

kritične temperature, zatim se dešava skok temperature i počinje 
stvaranje kristala leda, koji oduzimaju vodu iz živih koloida i to 
oduzimanje organizam podnosi do izvesne granice, iza koje se de¬ 
šavaju nepovratne transformacije koloida. Ova granica nije odre¬ 
đena. Ona zavisi od svojstava koloida, sastava sokova i od količine 
vode u njima. Čim je količina vode veća, tim je ta granica viša. Sem 
toga led, koji se stvara, izaziva sigurno i mehaničko đelovanje u 
organizmu i druge razne uzroke poremećenosti. 

Iz svega rečenog vidimo, da u stvari zasad postoji samo jedan 
slučaj prave anabioze, a to je oživljavanje isušenih rotatorija i 
tardigrađa, gde primenom najsavršenijih ogleda nemamo razloga 
da ne verujemo u smrt dotičnoga organizma i njegovo ponovno 
vaskrsavanje. Zasad je proučavanje anabioze zapravo u početku. 
Šta će biti posle, dokle će doći nauka, teško je kazati. Možda ćemo 
jednoga dana resiti i najveći problem biologije — šta je to smrt. . 

Ridsko Jezero. Naša naslovna sli¬ 
ka prikazuje nam jedno od najsliko¬ 
vitijih planinskih jezera u području 
naših Prokletija. Ono se nalazi u 
gorskoj skupini Bogićeviee jugo¬ 
istočno od mjesta Plava u zetskoj 
banovini, od kojega je udaljeno oko 
6—7 sati hoda. Smješteno je u dubo¬ 
ko uvaljenoj dolini, koja je ograni¬ 
čena s juga razlomljenim visokim 
stijenama Krša Bogićeviee, sa 


stijenama južne strane, gdje se ka¬ 
menite litice Krša Bogićeviee uzdižu 
200—300 m iznad jezerske površine. 
Prema istoku i zapadu počinju blaži 
oblici Velikoga i Maloga Rida, koji 
su u nižim čestima ošumljeni mije¬ 
šanom šumom, a u višim pretežu ko- 
šanice i sporadički otoci bjelogorične 
niske šume. Stijene okoliša Ridskoga 
Jezera sastavljene su od tvrdog kre- 
menog konglomerata paleozoičke sta¬ 



zapada se uzdiže obli gorski hrbat 
Velikoga Rida, a sa istoka pi¬ 
tomi i gotovo ravni hrbat Maloga 
Rida. Prema sjeveru nastavlja se 
jezerska dolina u dolinu Ridskoga 
Potoka, koji izvire iz jezerskog 
područja, a ulazi u Temnjački 
Potok, koji opet sjeverno od Plava 
utječe u rijeku Lim. Ridsko Jezero 
visoko je smješteno gorsko jezero, 
kao i sva jezera toga planinskoga 
područja, pa je aps. visine oko 1960 
m. Jezerska dolina ima tipični amfi- 
teatralni oblik sa gotovo okomitim 


rosti, pa su po površini obrasle na 
gusto nekim narančastožućkastim li- 
šajem, poradi čega izdaleka izgleda, 
kao da je Krš Bogićeviee izgrađen 
od žućkastosivoga kamena. 

Po svome postanku jezero je tipi¬ 
čno leđenjačko jezero sa svim zna¬ 
čajkama leđenjačkih tragova. Već sa¬ 
mo južno zaleđe jezera, dakle sjever¬ 
na čest Krša Bogićeviee pokazuje 
svojim amfiteatralnim oblikom, da 
je tu u geološkoj prošlosti t. j. u doba 
oledbe Prokletija bio t. zv. lede- 
njački cirk, t. j. sabirallšte firn 


i 

i 


•i 


snijega, iz kojega je postao firn led, 
a od ovoga ledenjak, koji se gibao 
u pravcu prema sjeveru poput kakve 
mirne i tihe rijeke. Diljem toga leđe- 
njačkoga toka taložen je materijal, 
što ga je led odronio od strana lede¬ 
njaka, kao i onaj materijal kamenja, 
što je pao sa strana leđenjačke do¬ 
line na površinu ledenjaka, n obliku 
t. zv. postranih i konačnih ili čeonih 
morena. Daleko od područja današnje 
doline Ridskoga Jezera, tamo sjever¬ 
no u području između Maloga i Veli¬ 
koga Rida, a i dalje u Babinom Po¬ 
lju, leže velike naslage morenskoga 
materijala, što ga je ledenjak Krša 
Bogićeviee u doba svoje aktivnosti 
staložio n obliku morena dužinom 
svoga puta. I kada je nakon prestan¬ 
ka oledbe nastalo postepeno povla¬ 
čenje i nestajanje ledenjaka, ostala 
je dolina cirka prazna, bez leda i firn 
snijega, a ostaci morenskoga materi¬ 
jala ispod doline zaustavili su se po¬ 
radi pomanjkanja pokretne sile. Ta¬ 
ko su tim debelim morenskim nano¬ 
som bilo okružene vode, koje su do¬ 
lazile s podnožja Krša Bogićeviee, 
stvorivši prekrasno i slikovito Ridsko 
Jezero. Svojom prirodnom ljepotom, 
slikovitošću okoliša i divljom roman¬ 
tikom kraja odlikuje se jezero tako, 
da mu nema premca nablizu među 
zaostalim ledenjačkm jezerima Pro¬ 
kletija. 

Divna smaragđno zelena boja je¬ 
zerske vode, slikovita obala obrasla 
lijepom crnogorienom šumom, pa sil¬ 
ne okomito ođlomljene žućkasto-naran- 
časte kamenite litice Krša Bogićevi- 
ce djeluju spontano i grandiozno svo¬ 
jom slikom na posjetioca tih lijepih 
i prirodnim krasotama bogatih kra¬ 
jeva naše države. 

—ak. 

Iz Nove Guineje. Na povratku sa Sa- 
lamonskih Otoka, gdje smo u mjestu, 
nazvanom Tetere, podignuli kameni 
spomenik na spomen časnicima, koji 


su pali u borbi sa urođenicima, kod 
brda Tatnbi, za naučne ekspedicije 
sa broda »Albatros« god. 1896., ušli 
smo u početku februara g. 1901. u 
Port Moresby na jugoistočnoj obali 
Nove Guineje. 

Luka Moresby leži na podnožju 
brežuljka, a sastoji od nekoliko malih 
zidanih evropskih kućica, u kojima 
su onda živjela osmorica australskih 
Engleza sa svojim porodicama. Svi 
su ti Englezi prodavali kopru, 1 tre- 
pange 3 (biebe de mer), neku trpinu, 
koju Kitajci vrlo cijene radi tečnoga 
»mesa«. Prodavali su još sedef, koru 
od kornjače, i slične stvari, koje su 
kupovali od okolnih urođeničkih se¬ 
la u bescjenu, ili mijenjali ih za jef¬ 
tine evropske proizvode; poglavito 
razvila se ta trgovina u selu Hanaua- 
bada, koje leži tik do Moresby-a na 
pješčanoj plosnoj obali. 

To je selo sastojalo od samih so¬ 
jenica, koliba slupanih na visokim 
kolcima, a bile su razne veličine, od 
obiteljskih malih koliba do velikoga 
zajedničkoga doma za momke ne¬ 
ženje. Svega ih je bilo pedeset, pokri¬ 
veno velikim paominim lišćem, koje 
se brzo osuši. Uzlazi se u te kolibe 
ljestvama, koje su tri do četiri me¬ 
tra visoke. Stanovnici Hanauabade 
su čistokrvni Papuanei, dosta miro¬ 
ljubivi, te se dobro slažu s bijelcima. 

Kao što svi Papuanei tako su i 
stanovnici toga sela veoma prazno¬ 
vjerni, a osobito što se tiče smrti. 
Prema njihovom duboko ukorijenje¬ 
nom praznovjerju, niko ne umire 
prirodnom smrću, pa ni onda, ako je 
smrt posljedica bolesti. U svakom 


U kopra ili kopperab: osu¬ 
šene koštice paominih plodova. Ured. 

2 ) trepang (tripang, biebe de- 
mer): kuhani ili osušeni trpovi, na¬ 
ročito Holotfmria i Sticfiopus; tre- 
pang začinjen jakim mirodijama jedu 
Kinezi. Ured. 

slučaju smrt nastaje čarolijama a ni¬ 
kako od bolesti. Po njihovu uvjere¬ 
nju smrt velikana, dostojanstvenika, 
ne prolazi nekažnjeno, pa ima re¬ 
dovno zle posljedice za one, koji su je 
preživjeli. Ovi će osjetiti tim veću 
kaznu, čim veći je bio položaj po¬ 
kojnika. 

Slučaj htjede, da je dvije sedmice 
prije našega dolaska u Moresby umrla 
engleska kraljica Viktoria. Sa uža¬ 
som i strahom u duši primili su uro¬ 


misao, da je to izvršitelj kazne. — 
Strah i trepet obuze sve stanovnike 
Hanauabade. U bezglavom bijegu 
ostaviše muškarci, žene i djeca svoje 
domove, pa se posakrivaše u obližnja 
brda. 

Kad smo pristali, uputio sam se 
sa dva druga na kraj, ali eto čudno¬ 
ga, neviđenoga slučaja: selo prazno! 
Tek se nekoliko poludivljih svinja, 
pasa i kokošiju razbježalo, kad su 
opazili naše bijele odore, rokćući, la¬ 



Selo Hanauabada na Novoj Guineji 


đenici vijest o kraljičinoj smrti. Bilo 
im je jasno, da zbog smrti tako ve¬ 
like žene, kraljice nad bijelim i cr¬ 
nim ljudima, mora da slijedi osveta 
ma u kakvom obliku. Dan na dan 
čekali su Papuanci na osvetu, ali 
kako nije bilo pojava, koje bi dale 
slutiti, da se nešto neobična sprema, 
malo pomalo su se smirili. Jednoga 
dana opazili su na pučini brod sa 
dva dimnjaka; brod se približavao 
obali. Najgore je bilo, što su raza¬ 
brati po nejasnom ocrtu, da je to ra¬ 
tni brod, pa je sad bila bliza i po 


jući i kukuričući u znak straha i ne¬ 
godovanja. 

Čim su bjegunci sutradan vidjeli, 
da se u noći ništa sumnjiva i ništa 
neugodna nije dogodilo, da topovi ni¬ 
su pucali, da njihove kolibe stoje ne¬ 
oštećene, počeli su se vraćati svojim 
domovima, isprva u malim skupovi¬ 
ma, i samo muškarci, a tek poslije 
starci, žene i djeca. 

Trećega dana našega boravka, tek 
što se sunce javilo na obzoru, već su 
se počeli javljati prvi čamci urođe¬ 
nika; ti su čamci dobro poznati radi 


svoga čudnoga oblika i silne brzine, 
a Papuanci su vrlo vješti mornari. 

Ubrzo bili su pod brodom nudeći 
nam na prodaju: banane, ananase, 
pa onda svoje lukove, strelice i šti¬ 
tove, a mi smo plaćali velikodušno 
novim engleskim novcem od pola pe- 
nija (haU'-penny),' koji su se sjali 
poput pravoga zlata. O strahu nije 
bilo više ni govora. 



Čamac urođenika na Novoj Guineji 


lladi čestih magla i gustih oblaka, 
radi tropske vrućine i velikih razli¬ 
ka plime i osjeke-, koje ostavljaju na 
obali močvare, mjesto Hanauabada 
nije zdravo, a njegovi stanovnici 
mnogo pate od žute groznice. 

Ove su nepovoljne klimatske pri¬ 
like bile povodom, da smo već po¬ 
podne trećega dana ostavili Moresby, 
pa se uputili n pravcu Thursđay 
Islanda ... 

Edgar Vasić, kapetan b. b. 


Čudnovata riba Malthe vesperti¬ 
lio. Doista kad razgledamo ovu na¬ 
šu sliku, u čudu se pitamo: kakva 
li je to riba?! Po slici bi životinju 
puno prije držali za punoglavca 
(larvalni stadij) od neke goleme ža¬ 
be vodenjače, koji će se doskora 
preobraziti u savršenu životinju. Ali 
Malthe vespertilio nije nikakav pre- 
lazni član od vodozemaca k ribama, 
nego prava riba, koja je samo po¬ 
primila čudesan oblik, jer eto na 
prvi pogled se čini, kao da ima če¬ 
tiri noge, pa su je radi ovoga vara¬ 
vog izgleda neki popularni psiei i 
prozvali »četveronožnom ribom«. 

Njezin osobit oblik nastao je 
otud, što se skelet plećnoga pojasa 
znatno produžio i što postrance strši 
daleko nad tijelom, koje je u pred¬ 
njem dijelu splošteno kao ploča, a u 
stražnjem dijelu zašiljeno kao klin. 
Na donjoj strani tjelesne ploče stoje 
kao prednje noge trbušne peraje, 
koje sastoje od mekanih žbica, dok 
se grudne peraje pričinjaju kao- 
stražnje noge, a jedne i druge uprav¬ 
ljene su pod kutem prema van. 
Bodljikava leđna peraja kao da je 
posve iščezla, ali u istinu nalazi se 
njezin preostatak u jednoj jamici 
čela, a nadvisuje ga jedan rožasti 
izrastaj. Neki misle, da je ovaj ču¬ 
desni organ sjetilo za miris, neki 
opet da je organ za svijetlenje, jer 
je Malthe vespertilio prava nađanska 
riba (riba koja se staino zadržava 
na dnu). Čitava životinja izgleda: 
kao neka nakaza, zbog čega je i do 
bila naučno ime vespertilio (šišmiš), 
a i Nijemci je slično zovu »Seefle- 
dermaus« (morski šišmiš). 

Spoljašnji oblik tijela i kretnje 
ove ribe u mnogom sjećaju na sta¬ 
riji stadij punoglavca, u kojega su 
već stražnji udovi dobro razvijeni,, 
dok su prednji još u zaostatku. Ose¬ 
bujno formirane peraje i do zamje- 

ne slične nogama ukazuju na način 
života tipične ribe puzavice, koja 
se tapajući 11 a četiri peraje pokreće 
po dnu voda. Ovomu načinu života 
dobro pristaje i mrka sivo-smeđa 
boja (zaštitna boja) i splošteno ti¬ 
jelo,, a značajno je da Malthe ves- 
pertilio nema ni plovnoga mjehura. 


ipak otisne i istodobno objema no¬ 
gama jače od tla i tad lebdi nad 
dnom mora, tjerana naprvo udar¬ 
cima okomite repne peraje. Najveću 
pažnju zaslužuju dakako pod kutem 
smješteni udovi i njihovi zglobovi, 
a naročito prednje (trbušne) ruci 
slične peraje, koje su različito izgra¬ 



Riba morski šišmiš (Malthe vespertilio) gledana s donje strane. Na slici se vide mali rukama slični 
prednji udovi, koji odgovaraju trbušnim perajama drugih riba, i snažni stražnji udovi, koji odgovaraju 
grudnim perajama. Foto.' G. Schottmann 


»Morski šišmiš« nije veći od 30 
cm, a živi na p ješko vi tom dnu voda 
u Srednjoj Americi i na otoku Kubi. 
Najčudnovatije na ovome čudu od 
ribe su svakako peraje, a najviše 
zbunjuje čovjeka, kad gleda ovu ži¬ 
votinju gdje naizmjence premećući 
udove »koraca« po dnu. Kadšto se 


đene, jer desna peraja ima pet, a 
lijeva samo četiri žbice (šipčice). 
Prednji udovi odgovaraju trbušnim 
perajama drugih riba, samo Što su 
se te peraje pomakle preina grlu, 
dok su grudne peraje preuzete po¬ 
sao stražnjih udova. 



Gubica se produljuje kao u ke¬ 
čige u kljun, čija duljina vrlo ko¬ 
leba, jer ima primjeraka, u kojih 
kljun zaprema jednu desetinu ukup¬ 
ne tjelesne dužine, dok u drugih 
izraste samo u neko đugmešce. Či¬ 
ni se, da ovim kljunom »morski 
šišmiš« brlja (njuška) za plijenom, 
koji živi na dnu i koji zatim pri¬ 
hvaća svojom gubicom, koju može 
naprijed izbaciti (ispupčiti). 

Šećerna bolest i moždani privje¬ 
sak. Premda je privjesak mozga (hi¬ 
pofiza) malen, njegovo je biološko 
značenje veliko, pa mu među žlijez¬ 
dama unutrašnje sekrecije pripada 
vanredno mjesto. 

Moždani privjesak proizvodi na¬ 
ime za svaku pojedinu hormonsku 
žlijezdu jedan ili više hormona, koji 
upravljaju njihovom djelatnosti. 

Najbolje su istraženi tako zvani 
gonađotropni hormoni moždanoga 
privjeska, to jest hormoni, koji rav¬ 
naju djelatnošću zametnih žlijezda. 
Fored toga utječe moždani privje¬ 
sak svojim tliyreotropnim hormonom 
na djelatnost štitaste žlijezde. U po¬ 
kusima na životinjama uspjelo je 
naime privođenjem ovoga thyreo- 
tropnog hormona moždanoga pri¬ 
vjeska izazvati bolećivu hiperfunk- 
ciju štitaste žlijezde sa svim zna¬ 
čajnim osobinama Basedow-ljeve bo¬ 
lesti. 

Dalji pokusi na životinjama sa 
ekstraktima iz moždanoga privjeska, 
što su ih preduzeli K. J. A n s e 1- 
mino i F. Hoffmann u Diissel- 
đorf-u, otkrili su neposredni utjecaj 
nekoga novog hormona moždanoga 
privjeska na tako zvano »otočno 
tkivo« u gušterači (trbušnoj žlijezdi 
slinovnici). Budući da otočno tkivo 
proizvodi hormon inzulin, čija nesta¬ 
šica dovodi do šećerne bolesti, samo 
se sobom nametnulo važno pitanje, 
ima li šećerna bolest svoje sijelo za¬ 


pravo u moždanom privjesku. Moglo 
bi možda biti, da se najprije dogo¬ 
di neka smetnja u moždanom pri¬ 
vjesku i neki nepovoljni odnos u nje¬ 
govim hormonima, koji upravljaju 
djelatnošću trbušne žlijezde slinov- 
nice i da se istom naknadno otočni 
organ u trbušnoj žlijezdi slinovnici 
zbog ovoga nepovoljnoga utjecaja 
hormona poremeti u svojoj funkciji. 

Doista je Anselminu i Hoff- 
m a n n-u uspjelo dokazati neposre¬ 
dno učešće moždanoga privjeska kod 
šećerne bolesti čovjeka, o čemu su 
i izvijestili u »Časopisu za kliničku 
medicinu« (Zeitschrift fiir klinische 
Medizin). Kako u krvi, tako i u mo¬ 
kraći oboljelih od šećerne bolesti, 
našli su naime u vanredno velikoj 
koncentraciji hormon prednjega lapa 
moždanoga privjeska, koji upravlja 
tvarnom izmjenom ugljičnih hidra- 
t.a i masti. Prema tome može pored 
inzulinske žlijezde za šećernu bolest 
imati bitnu ulogu i moždani pri¬ 
vjesak. 

Oksidiranje srebra. Poznato je, 
da inače sjajni srebrni predmeti s 
vremenom pocrne na zraku, naročito 
onda, ako zrak sadržava spojeve od 
sumpora (sumporov vodik ili sum- 
porov dioksid). Kako javlja njema¬ 
čki časopis »Die Umschau« (Osvrt) 
ne gubi srebro na zraku svoju sjaj¬ 
nu boju, ako se srebrni predmeti 
prave od nove H o m a n-ove srebrne 
slitine (legure), koja sastoji od 
92,5% srebra, 7,1% bakra i 0,4%; be- 
rilija. Po H. A. H o m a n-u ova 
količina berilija je dovoljna, da sre¬ 
brni predmeti zadrže sjaj- i pod 
utjecajem sumporova vodika, od 
kojega inače najprije i najjače po¬ 
crne. Slitini se može dodati i veći 
postotak berilija, ali svakako ne 
veći od 1,2%. 

Stratosfera. Pod kraj prošloga 
stoljeća bila je stratosfera još go- 

tovo posve nepoznata meteorologiji. 
Odonda se pomnim istraživanjima 
steklo prilično temeljito znanje o 
stratosferi. 

Najdonji sloj atmosfere zove se 
troposfera. Prema izlaganju Rudolfa 
Penndorfa u časopisu »Nebeski 
svijet« (Himmelswelt) obuhvata tro¬ 
posfera na ekvatoru Zemlje oko 18 
km, na polu naprotiv samo oko 9 km. 
U njoj se odvijaju svi vidljivi pro¬ 
cesi vremenskih promjena. 


Nad troposferom leži stratosfera, 
koja pokazuje sve do visine od 120 
km isti odnos dušika prema kisiku 
kao na tlu Zemlje. U stratosferu je 
uložen sloj ozona u visini od nekih 
20 do 30 km. Nad slojem ozona leži 
u visini od nekih 100 km jonosfera, 
koja sastoji naizmjence od slojeva, 
koji vode dobro i zlo električne stru¬ 
je. U jonosferi raspodijeljeni su pli¬ 
novi prema ravnoteži difuzije. He¬ 
lij je pri tom najlakši plin. 


VIJESTI 


Umro je prof. Milan Marek. Od 

profesorskoga zbora đrž. realne gim¬ 
nazije u Vinkovcima dobili smo oba¬ 
vijest, da je tamo 26. veljače 1937. 
umro u 77. godini života naš dugo¬ 
godišnji član i naučni radnik, prof. 
M. Marek. 

Marek se rodio u Vinkovcima 26. 
V. 1860. Osnovnu školu i gimnaziju 
polazio je u svojem rodnom mjestu, 
sveučilište u Grazu. Kao profesor 
službovao je (1882—1924) u Mitrovici, 
Gospiću, Rakovcu, na Rijeci, u Osije¬ 
ku, Senju i u Vinkovcima. 

Napisao je do 100 članaka lovnoga 
i ornitološkoga sadržaja, najviše o 
migraciji ptica. Članci su izašli većim 
dijelom u stranim časopisima na 
njem. jeziku. Ima njegovih radova i 
u »Lovačko-Ribarskom Vjesniku« i u 
»Glasniku« Hrv. Prirođosl. Društva. 
Glavna njegova rasprava »Einfluss 
von Wind und Wetter auf den Vogel- 
zug« (Ornith. Jahrb. XVII (1906) br. 
3—6 i Glasnik XX, 270), u kojoj su 
izneseni rezultati proučavanja selje¬ 
nja (migracije) ptica, izazvala je u 
svoje vrijeme u stranom stručnom 
svijetu živu diskusiju. Za poznavanje 
ornitofaune naših klimata vrijedna 
je napose spomena radnja »Ornitho- 
logisches aus Zengg (Glasnik 1900 do 
1905). 


Neka je časna uspomena ovom 
vanredno čednom, marljivom i vri¬ 
jednom naučnom radniku! 

Golđberg Josip: Kosmografija. (Sa 
126 slika, kartama neba i tablicom 
spektara). Knjiga koja i sadržajem i 
izvanjim tipografskim izgledom is¬ 
kače iz reda običnih udžbenika ili 
popularnih prikaza. U manje od 200 
stranica dan je pregledni i točni pri¬ 
kaz današnjega stanja astronomije u 
vrlo lakom i čitkom stilu bez pret¬ 
postavke o velikom predznanju čita¬ 
oca. Knjiga je odobrena od ministar¬ 
stva prosvjete kao udžbenik za šesti 
razred srednjih škola. Kako se fi¬ 
zika opširnije uči tek u sedmom i 
osmom razredu, to je ta kosmografija 
morala nužno biti popularno pisana. 
Dakako ne u onoj krivoj popular¬ 
nosti, gdje se s mnogo riječi i banal¬ 
nih analogija ne veli ništa, već u 
tom smislu da se ne upotrebljavaju 
stručne kratice i matematička sim¬ 
bolika, nego se po mogućnosti u 
jednostavnim rečenicama prikazuje 
faktično stanje i znanje. 

Knjiga je razdijeljena u dva di¬ 
jela. U prvom je dijelu obrađeno u 
9 odsjeka sa 1 člankom »nebo i ne¬ 
beska gibanja«. Najprije su obra¬ 
đena prividna gibanja Sunca i zvi¬ 
jezda, gdje su rastumačeni i svi stra- 




vila u priličnom broju, ne samo u 
spomenutom lovištu, nego i u susjed¬ 
nim revirima. 

Predavanja u Hrvatskom Prirodo¬ 
slovnom Društvu. 18. II. održana su 
u predavaonici Botaničkoga zavoda 
sveučilišta dva zanimljiva predavanja 
Hrvatskog Prirodoslovnog Društva. 
G. dr. Ivo Horvat govorio je o 
vegetaciji snježnih lazova, a g. dr. 
Zdravko Lorković o novijim is¬ 
traživanjima o broju hromosoma kod 
leptira. 

G. dr. Horvat je prije svega 
prikazao klimatske prilike u plani¬ 
nama, gdje je vegetacijski period 
kraći nego u nizinama. Studen traje 
dugo, a ljeto je kratko. Zagrijavanje 
sunca je danju mnogo intenzivnije, 
ali noći su mnogo hladnije. Na pla¬ 
ninskim visovima nema šuma nego 
rudina, t. j. drveće izraste nisko po¬ 
put grmlja. Tako bukva, koja u 
nizinama izraste i do 50 m, u vi¬ 
sinama od kojih 1.600 m izraste 
tek kao nizak grm. No i planin¬ 
ska vegetacija nije svuda jednaka. 
Grebeni uvijek su goli, na nji¬ 
ma se ni snijeg ne može zadrža¬ 
vati, jer ga bura odnosi u uvale i 
kotline. U tim udubinama snježni su 
nanosi vrlo visoki i kompaktni. Za 
toplijih ljetnih mjeseci snijeg do¬ 
duše kopni, ali prije nego što do¬ 
spije da sav okopni, već dolazi novi, 
tako da se može govoriti o vječnom 
snijegu. Dr. Horvat je našao takve 
vječne snjegove u dubokim rupama 
u Hercegovini, Bosni, Crnoj Gori i 
Dalmaciji, te istraživao vegetaciju 
njihove okoline. Zanimala ga je u 
prvom redu vegetacija snježnika 
(snježnih polja, snježnih lazova) na 
silikatnoj podlozi, jer ju je poređivao 
sa sličnim nalazima u Alpama. Tako 
je došao do rezultata o vegetaciji 
snježnih lazova s Troglava kod 
Livna, Šar-Planine, Durmitora, Ve¬ 
likog Koraba i t. d. 


Jasno se razabiraju dvije biljne 
zadruge: Polytrkfielum i Salicetum. 
Bilje, koje dolazi uz snježne lazove 
(t. zv. hionofilna vegetacija, to jest 
vegetacija koja voli snijeg) jesu ma¬ 
hovina vlasak (Polytricfium sexa.ng.u~ 
lare). jetrenjarka (AniPelia Juvatstfca~ 
na), planinski žabnjak (Ranuncutus 
crenatus), jedan srodnik runolista (Gna- 
phalium supinum), jedna vrsta trave 
roda Festuca, te sitna zeljasta vrba 
(Salu c fterbacea), jedva nekoliko cen¬ 
timetara visok grmić' 1 '. Sve ove bilj¬ 
ke dolaze i na alpskim planinskim 
visovima. Vjerojatno su to ostaci 
davno minulih tisućljeća, kada su 
vladale iste klimatske prilike i u 
Alpama i u našim južnim krajevima, 
pa je i vegetacija bila ista. 

G. đr. Lorković prikazao je za¬ 
tim svoja istraživanja o broju hro¬ 
mosoma kod leptira. Hromosomi su 
dijelovi stanične jezgre i nosioci na¬ 
sljednih osobina. Svaka životinjska i 
biljna vrsta ima stalan broj hromo¬ 
soma, pa je to ujedno i indicij za 
srodnost vrsta. Hromosomi se mogu 
najbolje promatrati kod dozrijevanja 
spolnih stanica. Kod leptira su hro¬ 
mosomi slabo istraživani, jer su im 
oblici većinom kuglasti, što je rije¬ 
dak slučaj kod životinja. Nešto po¬ 
bliže ih je istraživao Rus B e 1 j a- 
j e v, te došao i do zanimljivih za¬ 
ključaka. ali je manjkala iscrpljiva 
obrada pojedinih grupa. Predavač je 
istraživao nekih 40 vrsta, naročito iz 
porodica Pieridae i Lycaenidae. Na¬ 
šao je, da je broj hromosoma vrlo 
raznolik i da variira između 23 i 
104, Broj 104 je ujedno najveći dosad 
poznati broj hromosoma kod životi¬ 
nja. Između izvjesnih vrsta opaža se 
tolika razlika, da izgleda, da je broj 
jednih od prilike jednak dvostrukom 
broju drugih, na pr. 29—54; 54—104 i 


r ) Vidi »Priroda« XXVI (1936) br. 
9, str. 313. 

t. d. A mikroskop pokazuje, da su 
kromosomi kod podvostrnčenoga bro¬ 
ja dva puta manji, a tamo gdje ima 
jedan ili dva veća kromosoma, do¬ 
bili bismo točno dvostruki broj, kad 


bi se i ti veliki kromosomi pocije¬ 
pali. U nekim slučajevima nije is¬ 
ključeno, da se radi o sljubljivanju 
(fuziji) dvaju kromosoma. 


RAZGOVORI 


M. V. (Foča). P i t a n j e: Na desnoj Ova zmija sa »nogama« pretstav- 

obali reke Zotine, u Foči na Drini, lja ipak zanimljiv primer »igre pri- 

deca su našla 14 maja prošle godine rode« i nije tako jednostavno reći 

i ubila zmiju, čiji fotografski sni- o iznetoj anomaliji: da li je muta- 

mak dostavljam Vama, a sutradan čija ili atavizam, odnosno neki po- 

mi je zmija doneta na razgledanje. seban slučaj teratologije. 

Po mom razmatranju zmija je 0 d g o v o r: Nije ni jedno, ni dru- 

neotrovnica (vodena zmija, Ttopido - go, ni treće. Ne radi se o nikakvoj 

notus natrix), duga je 100 cm i ima, anomaliji, to jest o izuzetnom pojav- 

počevši od glave, na 80-om cm in- ljivanju nogu u zmije. Onaj otvor je 

teresantne izraštaje, koji mnogo pot- doista kloaka, a tobožnje noge su 

sećaju na nepotpuno razvijene noge parni penis muške zmije naoružan 

kućnoga miša, više na nepotpuno čakijama, koji je zmija u smrtnoj 

razvijene noge mlađunca kornjače, borbi iz kloake izbacila, kad su je 

a najviše na noge smeđega guštera djeca smrskala kamenom. 

(Lacerta agilis), ali je nejednak Zmiju ste pogrešno odredili kao 

broj »nokti« (pandži) na oba izra- vodenu zmiju (bjeloušku), koja nije 

staja. Među »nogama« ove zmije na- nikad na donjoj strani jednomjerno 

laži se otvor, koji bi trebao da pret- svijetle boje, nego pretežno crna. 

stavlja kloaku životinje. Primerak Primjerak pripada vrsti Zamenis 

sam po razgledanju kao preparat gemonensis, najelegantnijoj zmiji 

predao zoološkoj zbirci ovdašnje gra- naše faune, kojoj je narodno ime 

danske škole. tančica ili šikulja. M. H. 

»Priroda* izlazi svakoga mjeseca osim srpnja i kolovoza. — Pretplata iznosi 
69 D na godinu za tuzemstvo, a 80 D za inozemstvo. — Za djake iznosi pret¬ 
plata 40 D na godinu. — Pojedini broj »Prirode« stoji 6 D. — Članarina za 
Hrv. Prirodoslovno društvo iznosi 80 D na godinu za tuzemstvo, a 100 D za 
Inozemstvo. — Plativo i utuživo u Zagrebu. — Tko upravlja kakvo pitanje 
na »Prirodu« ili Hrv. Prirodoslovno Društvo, a želi, da mu se pismom uzvrati, 
treba da prida i marku za odgovor. Pisma, kojima nije priložena marka za 
odgovor, ne će se uvažiti. — Oglasi plaćaju se po stalnom cjeniku. — Rukopisi 
se ne vraćaju. — Rukopisi i svi upiti stručne naravi šalju se na uredništvo, 
Zagreb, Bueonjićeva ulica 27. — Novac, sve narudžbe i reklamacije šalju se 
na upravu: Zagreb, Malinova ulica 3. Broj čekovne uplatnice 37.831. 


Vlasnik i izdavao: Hrvatsko Prirodoslovno Društvo u Zagrebu. — Urednik: Dr. Mi- 
rosiav Hirtz. — Tisak tiskare O. AIbrecht (P. Aoinger) u Zagrebu, (Rađioeva ulica 26). — 
Za tiskaru odgovara Petar Acinger, Zagreb, Gunđulićeva ulioa 22a 


NAŠA VELIKA PROLJETNA AKCIJA 
traje vrlo kratko vrijeme! Iskoristite priliku! 



Mvarijum 

Napisao profesor Ante T a d i ć. Vrlo bogato 
ilustrovana uputstva za gajenje riba u akva- 
rijumu. Naručuje se uz cijenu od din 15.— 
franko kod knjižare: Maričić i Janković, 
, Subotica. Novac se šalje na ček. rač. br. 52.187. 
Knjižarama i preprodavcima 25°/ 0 popusta. 




































Zadnja zaliha: 

Nikola Pink: RAZVOJ ŽIVIH BIĆA 

160 strana, 82 slike, sadržaj: 

Transformizam, Promjenljivost živih bića, Raznoličnost 
živih bića, Raznoličnost vrsta, Promjene u geolo- 
gijskoj prošlosti, Napučenost Zemlje, Građa životinja, 

Razviće životinja, Čovjek, Transformacija domaćih 

životinja . . .. Dinara 15. 

Dr. Oton Kučera: NAŠE NEBO 


160 strana, 101 slika, velika karta zvjezdanoga neba. 
sadržaj: 

Opći pregled noćnoga neba, Zvijezde se gibaju, Noćno 
nebo svakog četvrtgodišta, Sunce, Mjesec i planeti 
na nebeskom svodu, Kumovska Slama, Večernje 
zvjezdano nebo za sve mjesece u godini . . do sad Dinara 19.— 

sada Dinara 15.— 

Charles Damin: PUT JEDNOGA PRIRODOSLOVCA 
170 Istrana, 15 slika, sa portretom i kartom. 

Sadržaj: Tko je Charles Darwin! 

I. St. Jago — Capverdski Otoci, II. Rio de Janeiro, 

III. Maldonaldo, IV. Od Ria Negro do Bahia Blance, 

V. Bahia Blanca, VI. Od Bahia Blance do Buenos 
Ayresa, VII. Od Buenos Ayresa do Santa Pe, VIII. 

Banda Oriental i Patagonija, IX. Santa Cruz, Pata- 
gonija i Falklandski Otoci, X. Ognjena Zemlja, 

XI. Magellanov Tjesnac, Klima južnih obala . do sad Dinara 28.— 

sada Dinara 15.— 

E. S. Thompson: LOBO 

124 strane sa ilustracijama. Osobito lijepa knjiga za 
zrelu omladinu: Pripovijesti iz životinjskoga svijeta, 

Lobo, Maca s bunjišta, Vinipeški vuk, Priča o bi¬ 
jelom sobu, Bjelko .■ . . . . Dinara 12.— 

Camille Flammarion: POSLJEDNJI DANI LJUDI 

110 strana, mnogo slika, sadržaj: I. U budućnosti, II. 

Preobrazbe, III. Na vrhuncu, IV. Vanitas vanitatum, 

V. Omegar, VI. Eva, VII. Posljednji dan. Epilog, Za¬ 
ključna filozofska rasprava.do sad Dinara 20_ 

sada Dinara 15.— 

J. H. Fabre: IZ ŽIVOTA KUKACA: 

118 strana, 5 tabla i mnogo slika, sadržaj: Veliko noćno 
paunče, Prutasti fratar, Njuh, Lov bogomoljke, Bogo- 
moljkina divlja ljubav, Gnijezdo bogomoljkino, Šturak 
poljski, Zrikavac, Osa grabljivica. Dinara 14 _ 


Knjige bit će uskoro posve razgrabljene. Kasnije ih uopće više ne 
ćete moći dobiti. Htjeli bismo, da se u prvom redu naši pretplatnici kori¬ 
ste osobito dobrom prilikom i da nabave ove lijepe knjige uz tako niske 
cijene. Dajemo im povrh velikoga sniženja cijena još i ove pogodnosti: 

Do narudžbe od 50 dinara zaračunavamo trošak i poštarinu od 10 din; 
od 51 do 100 dinara šaljemo knjige franko 

* * !> !> * i dajemo još 10% popusta: 

» 201 » 300 » » » » » » » 15% » 

» 301 » 400 » » » » » » » 20% » 

» 401 » 500 » » » » » » » 25% » 

preko 500 dinara » » » » » » » 30% » 

Knjige šaljemo radi lakšega obračuna samo pouzećem ili po pri¬ 
mitku unapred poslanoga novca 

Na ove cijene se vežemo, samo dok još imamo knjiga, pa molimo, 
da ih što prije naručite. 


„Priroda" 


Uprava časopisa 

Zagreb, Malinova 3 









